laion/Wikipedia-Exotic huggingface dataset:
קרן דוניץ

קרן דוניץ (נולדה ב-1986), ידועה גם בשם הבמה קרן דן (KerenDun), היא זמרת-יוצרת, מפיקה מוזיקלית ומוזיקאית ישראלית. נולדה ב-1986 וגדלה בסביון כאחת משלוש בנותיהם של אסתר ויעקב דוניץ. אחותן של דנה דוניץ, זמרת ושחקנית שהתמודדה בתוכנית הריאליטי "גריז" ושל מאיה דוניץ, פסנתרנית, מלחינה, זמרת, מנצחת מקהלות ואמנית סאונד. למדה בבית הספר לאומנויות תלמה ילין. מתגוררת בתל אביב. בין השנים 2008 עד 2014 הופיעה לפרקים יחד עם ההרכב "לא דובים". ב-2011 הקימה יחד עם המפיק יובל חבקין את ההרכב "באטרינג טריו" (Buttering Trio). באותה השנה, הוציאו את המיני-אלבום הראשון שלהם, "Party Bear". באוגוסט 2012 הוציאה דוניץ את אלבום הסולו הראשון שלה, "Subconscious Leak", דרך חברת התקליטים הישראלית הבינלאומית "Raw Tapes". בפברואר 2013 הוציאו "באטרינג טריו" את אלבומם הראשון, "Toast". בנובמבר 2014 הוציאו את אלבומם השני, "Jam". באוקטובר 2013 הוציאה דוניץ את המיני-אלבום, "Shakin' The Tips". ב-2015 הייתה דוניץ שותפה להקמת ההרכב "LBT". (ראשי תיבות של Live Beat Tapes) יחד עם בנו הנדלר, ריג'ויסר, אקו, אמיר ברסלר, יונתן אלבלק, רבל סאן, יודקו, מו ריון ודי ג'יי מש. בפברואר של אותה השנה, הוציאו את אלבום הבכורה שלהם, "The Singles". במרץ 2015 הוציאה דוניץ יחד עם המוזיקאי מיכאל כהן את המיני-אלבום "The Weight". באוגוסט 2015 הוציאה אלבום משותף יחד עם המפיק "יודקו", "What It Is". במרץ 2016 הוציאה יחד עם הראפרית אקו את האלבום "Yay4Nay". בנובמבר 2016 יצא אלבומם השלישי של שלישיית "באטרינג טריו",‏ "Threesome". אלבומי אולפן 2012: Subconscious Leak 2016: Yay4Nay - עם אקו מיני-אלבומים 2013: Shakin' The Tips 2015: The Weight - עם מיכאל כהן אלבומי אולפן 2013: Toast 2014: Jam 2016: Threesome מיני-אלבומים 2011: Party Bear אלבומי אולפן 2015: The Singles קרן דוניץ, באתר ספוטיפיי קרן דוניץ, באתר MusicBrainz (באנגלית) קרן דוניץ, באתר דיזר קרן דוניץ, באתר Discogs (באנגלית) קרן דוניץ, באתר בנדקמפ בן שלו, קרן דוניץ כופרת במוזיקה הישראלית, באתר הארץ, 3 בדצמבר 2013
סמטת הטורנדו

סמטת הטורנדו (באנגלית: Tornado Alley) הם אזורים בארצות הברית, הנמצאים בעיקר באזור המישורי שבין הרי הרוקי להרי האפלצ'ים, בהם יש את השכיחות הגדולה ביותר להיווצרות של סופות טורנדו. השימוש הראשון במונח היה בשנת 1952 בכותרת של פרויקט מחקר לחקר תנאי מזג אוויר קשים באזורים של טקסס, לואיזיאנה, אוקלהומה, קנזס, דקוטה הדרומית, איווה ונברסקה. באזורי סמטת הטורנדו סטנדרט הבנייה לעיתים קרובות מחמיר יותר מזה המקובל בחלקים אחרים של ארצות הברית, כאשר אנשים מחויבים בין היתר לבנות גגות מחוזקים, מרתפי סערה, ולהתקין צופר טורנדו. מבחינה סטטיסטית מרבית סופות הטורנדו בארצות הברית מתרחשות במדינת טקסס. הזמן בשנה עם התדירות הגבוהה ביותר של סופות טורנדו משתנה משנה לשנה. מדיה וקבצים בנושא סמטת הטורנדו בוויקישיתוף Glickman, Todd S. (2000). Glossary of Meteorology (2nd ed.). Boston: American Meteorological Society. ISBN 978-1878220349. ארכיון מ-2015-05-18. Tornado Ranks by State, 1950-1994, www.spc.noaa.gov ערך זה הוא קצרמר בנושא ארצות הברית. אתם מוזמנים לתרום לוויקיפדיה ולהרחיב אותו.
כלכלת בית

כלכלת בית הוא מקצוע ותחום לימוד העוסק במערכת היחסים בין יחידים, משפחות, קהילות והסביבה בה הם חיים. בעוד שקורסי כלכלת בית היו חשובים במיוחד לאורך ההיסטוריה, שכן הם סיפקו לנשים את האפשרות לקבל השכלה גבוהה והכשרה מקצועית, בעולם בו אפשרויות אלו לא היו זמינות לנשים, בעת המודרנית תחום כלכלת הבית מספק כישורים חיוניים הן לגברים והן לנשים - כגון בישול, תפירה, חינוך לצרכנות נבונה, תזונה, ניהול כספים וכלכלת המשפחה. שיעורי כלכלת בית קיימים בבתי ספר תיכוניים, במכללות ובאוניברסיטאות ברחבי העולם, כמו גם בבתי ספר מקצועיים ובמרכזי חינוך למבוגרים. מדיה וקבצים בנושא כלכלת בית בוויקישיתוף כלכלת בית, דף שער בספרייה הלאומית ערך זה הוא קצרמר בנושא מדעי החברה. אתם מוזמנים לתרום לוויקיפדיה ולהרחיב אותו.
הונורה קאבונגו

הונוגרה קאבונגו (בצרפתית: Honoré Kabongo; נולד ב-1 בינואר 1985) הוא כדורגלן עבר רואנדי, ששיחק בעמדת החלוץ. קאבונגו התחיל את הקריירה שלו ברנייסאנסה קיגאלי המקומית. בשנת 2004 הצטרף לפטרו מסמכלן מהליגה הבלגית השנייה בה שיחק חצי שנה ולאחר מכן חתם בסקאריאספור הטורקית. בינואר 2007 הגיע להתרשמות בהפועל פתח תקווה ואף רשם הופעה במסגרת גביע הטוטו נגד מכבי הרצליה, אך ב-30 בינואר חתם בהכח עמידר רמת גן בה שיחק עד לסיום העונה. בקיץ 2007 חזר לרואנדה וחתם בקיגאלי. בהמשך שיחק בסאמוט סונגראם מליגת העל התאילנדית ויאנג אפריקן הטנזני. קאבונגו אמנם נולד ברפובליקה הדמוקרטית של קונגו, אך בחר לייצג את נבחרת רואנדה, על אף ששיחק בנבחרת הנוער של קונגו. במדי רואנדה שיחק 6 משחקים ללא שער. הונורה קאבונגו, באתר Transfermarkt הונורה קאבונגו, באתר National Football Teams הונורה קאבונגו, באתר FootballDatabase.eu איזי עין דור, הקונגולזי קבונגו חתם בהכח עמידר ר"ג, באתר ynet, 30 בינואר 2007
ת'ורסטיין איינרסון

ת'ורסטיין איינרסון (בגרמנית: Thorsteinn Einarsson; נולד ב-19 במרץ 1996) הוא זמר ופזמונאי אוסטרי-איסלנדי. התפרסם בעקבות הופעתו בתוכנית "Die große Chance". ת'ורסטיין איינרסון נולד ב-19 במרץ 1996 ברייקיאוויק, בירת איסלנד לאב איסלנדי ואם אוסטרית. הוא עבר לזלצבורג בפעם הראשונה בגיל חמש, שם אביו למד לשיר. לאחר שלוש שנים הוריו נפרדו והוא חזר בחזרה לרייקיאוויק עם אימו. בגיל אחת עשרה הוא הקים את הלהקה הראשונה שלו. בגיל 14 הוא חזר בחזרה לזלצבורג, שם אביו עבד כזמר אופרה. לאחר שסיים את התיכון שלו הוא עבד כשוליה של טבח. בשנת 2014 התפרסם איינרסון לראשונה כשלקח חלק בתוכנית הטלוויזיה "Die große Chance" האוסטרית והתמקם במקום הרביעי. בשנת 2015 הוא זכה בפרס בטקס פרסי אמדאוס בקטגוריית פזמונאי השנה. בשנת 2016 יצא אלבומו הראשון של איינרסון, "1", הוא כלל בתוכו שירים בשפה האנגלית והוא הגיע למקום השישי במצעד האלבומים האוסטרי. בשנת 2017 הוא יצאה לסבב הופעות באירופה ביחד עם להקת Söhne Mannheims. האלבום השני של איינרסון, "Ingl" שיצא בשנת 2019, מושר גם הוא באנגלית עם שילוב של השפה האיסלנדית והשפה הגרמנית בחלק מהשירים (כמו בשירו "Symphony" שמושר בחלקו באיסלנדית). אלבום כבש את המקום הרביעי במצעד האלבומים האוסטרי. 2016 - 1 2019 - Ingl מדיה וקבצים בנושא ת'ורסטיין איינרסון בוויקישיתוף ת'ורסטיין איינרסון, ברשת החברתית פייסבוק ת'ורסטיין איינרסון, ברשת החברתית אינסטגרם ת'ורסטיין איינרסון, סרטונים בערוץ היוטיוב ת'ורסטיין איינרסון, באתר אפל מיוזיק (באנגלית) ת'ורסטיין איינרסון, באתר ספוטיפיי ת'ורסטיין איינרסון, באתר MusicBrainz (באנגלית) ת'ורסטיין איינרסון, באתר דיזר ת'ורסטיין איינרסון, באתר Discogs (באנגלית) ת'ורסטיין איינרסון, באתר Genius Einarsson: "Es hat lange gedauert, das Casting-Image loszuwerden" קליינה זייטונג, 21 באפריל 2016 "Die große Chance": Zehn Acts wollen ins Halbfinale - fünf Tickets sind frei, 24 באוקטובר 2014 Thorsteinn Einharsson: Ein Salzburger hat "Die Große Chance", זלצבורגר, 7 בנובמבר 2014
השדרה בגשם

השדרה בגשם (באנגלית: The Avenue in the Rain היא יצירה בשמן על בד, שנוצרה על ידי הצייר האמריקאי צ'יילד האסאם בשנת 1917. בציור מתוארת השדרה החמישית שבניו יורק המכוסה בדגלי ארצות הברית ביום גשום. זוהי אחת משש יצירות של האסאם שנמצאות בתערוכה קבועה בבית הלבן, וושינגטון די. סי. בין השנים 1916 עד 1919 האסאם השלים כ-30 ציורים של רחובות עם דגלי ארצות הברית. יצירה זו הושלמה ב-1917, קצת לפני שארצות הברית הצטרפה למלחמת העולם הראשונה. חודש לפני כן, גרמניה הטביעה ספינות של ארצות הברית. בסוף פברואר 1917, נחשף מברק צימרמן וב-16 באפריל ארצות הברית הכריזה על הצטרפותה למלחמה. הצבעים הדומיננטיים בציור הם אדום, כחול ולבן כסמל לדגל ארצות הברית. ניתן לראות דמויות המחזיקות מטריות, וכן את הרקע המטושטש. הדגלים נראים כמרחפים באוויר, והבניינים שעליהם תלויים לא נראים בציור. הדמויות והדגלים משתקפים במדרכה הרטובה. ייתכן כי האסאם הושפע מיצירותיו של קלוד מונה על יום הבסטיליה. היצירה נתרמה לבית הלבן ב-1963. הציור היה תלוי בין חדר השינה של ג'ון קנדי לבין חדר האוכל הנשיאותי במשך שנים רבות. בתקופות כהונתם של ביל קלינטון, ברק אובמה ודונלד טראמפ הציור נתלה בחדר הסגלגל. ארבעה ביולי, (1916) הדגלים בוולדוף, (1916) שדרת בעלי הברית, (1917) דגלים, השדרה החמישית, (1918) יום בעלי הברית, (1918) מדיה וקבצים בנושא השדרה בגשם בוויקישיתוף
פביאן גרימברג

אוסבלדו פביאן גרימברג (נולד ב-6 בפברואר 1962) הוא כדורגלן עבר ארגנטינאי-ישראלי ששיחק בעמדת המגן השמאלי. גרימברג גדל בואנוס איירס ושיחק בקבוצת ולס סארספילד מליגת העל הארגנטינאית ובהמשך בקבוצת אתלטיקו אלדוסיבי מליגת המשנה הארגנטינאית בניסיונות לא מוצלחים לעלות לליגה הראשונה. הגיע לישראל בתחילת עונת 1988–1989 על ידי אמציה לבקוביץ', שאימן את קבוצת מכבי חיפה. לאחר שקיבל תעודת עולה, שיחק גרימברג במכבי חיפה במשך שנתיים. בעונה הראשונה זכה עם הקבוצה באליפות הליגה, אך נפצע ומיעט לשחק בתחילתה. לעומת זאת השתתף גרימברג ברגעים המכריעים של העונה. בעונה השנייה הרבה גרימברג לשחק וקבוצתו סיימה במקום השלישי. בעונת 1990–1991 מונה שלמה שרף כמאמן מכבי חיפה והחליט לוותר על גרימברג לאחר מספר משחקים. גרימברג הושאל לקבוצת שמשון תל אביב מהליגה הארצית למשך עונה אחת וסיים איתה במקום החמישי. במדי שמשון הבקיע גרימברג את שערו הראשון בישראל. בעונת 1991–1992 הצטרף לקבוצת מכבי עירוני אשדוד שתכננה עונת עלייה, אך בסוף העונה סיים איתה במקום התשיעי. בעונות 1992–1993 חזר לארגנטינה ושיחק בקבוצת אלמגרו מליגת המשנה הארגנטינאית. בעונות 1993–1995 חזר לישראל ושיחק בקבוצת הפועל טירת כרמל מליגה א' צפון, איתה סיים במקום החמישי. בעונה השנייה סיימה הקבוצה במקום האחרון וירדה לליגה ב'. בעונת 1995–1996 הצטרף גרימברג לקבוצת מכבי כפר כנא בליגה א' צפון והעפיל איתה בסיום העונה לליגה הארצית. גרימברג המשיך שנתיים נוספות בכפר כנא ופרש ממשחק בגיל 36. במשחקי המכביה העשרים אימן גרימברג את נבחרת הכדורגל של מכבי ארגנטינה. פביאן גרימברג, באתר Transfermarkt פביאן גרימברג, באתר מכבי חיפה טריו ארגנטינוס, מעריב 24 בנובמבר 1988 גרימברג: המזל הרע פגש בי, מעריב 23 ביולי 1989 האלופה: כרטיס ביקור, מעריב 15 ביוני 1989 גרימברג הצטרף לשמשון ת"א, מעריב 28 באוקטובר 1990 אותו סרט, גיבורים אחרים, מעריב, 2 בדצמבר 1990 הכר את היריב: נבחרות דרא"מ שיגיעו למכביה, באתר ONE‏, 14 ביוני 2017
סולת

סולת היא דגן, בדרך כלל חיטה, הטחון בטחינה דקה. סולת היא גוש קמח עבה בקוטר רבע עד שלושת רבעי המילימטר ה"נופל" בשלבים הראשונים של הטחינה ממרכז גרעין החיטה. כמות הסולת המתקבלת היא בדרך כלל כ־3 עד 5 אחוזים מנפח הגרעין, ובאה על חשבון הקמח הבהיר. אם אין צורך בייצור סולת, החומר ימשיך את תהליך הטחינה, וייטחן עד להפיכתו לקמח. מהסולת ניתן להכין דייסה, כאשר אופים או מבשלים אותה עם מים או חלב, ממתיקים וחומרי טעם כשנף. במטבח הצפון אפריקאי השימוש הרווח בסולת הוא להכנת קוסקוס ומיני קינוחים מתוקים. באזור טוסקנה שבאיטליה נהוג להכין ממנה סוג פסטה בשם פיצ'י. במטבח הכורדי ובמטבחים מזרח תיכוניים אחרים, נוהגים להשתמש בין היתר בסולת לציפוי קובה, אם כי נפוץ יותר השימוש בבורגול. במטבח התימני נהוג לשלב במרק התימני המפורסם מאכל דמוי פירה בשם "עסיד" שעשוי מסולת. עוגת סולת נפוצה בגרסאות שונות בקרב עמי המזרח התיכון. במטבח היהודי נהוגה כמאכל בתום יום הכיפורים, לשבירת הצום. בין שמותיה: בסבוסה (במטבח הערבי), ספרא או ספרה (במטבח הטריפוליטאי), טישפישטי (במטבח הספרדי, טורקי ובולגרי), הריסה/הרישה (במטבח התוניסאי והאלג'יראי), שאמאלי (ביוון). הסולת מוזכרת בתנ"ך ובלשון חכמים פעמים רבות, ומשמעותה שונה מזו שבעברית החדשה, והיא חלקי הקמח המובחרים שהופרשו ממנו הסובין, ואף חלקי הקמח הדק. אבן עזרא מפרש את שורש המילה מלשון הגבהה וסילוק הפסולת ככתוב: ”סִלָּה כָל אַבִּירַי” (איכה, א', ט"ו). הסולת מתוארת בלשון המקרא כמוצר יקר, ”וּמַלְבּוּשֵׁךְ שֵׁשׁ וָמֶשִׁי וְרִקְמָה סֹלֶת וּדְבַשׁ וָשֶׁמֶן אָכָלְתְּ וַתִּיפִי בִּמְאֹד מְאֹד וַתִּצְלְחִי לִמְלוּכָה” (יחזקאל, ט"ז, י"ג), וסולת חיטים היא החומר שעולה על המזבח כמנחה לקורבנות השונים, מלבד מנחת העומר בה מקריבים סולת שעורים, ומנחת סוטה שלא באה מן הסולת כלל. הצירוף "סָלְתָּהּ וְשַׁמְנָהּ" (נהגֶה: סוֹלתה ושַמנהּ; על פי רוב מוסב על נסתרת, אך גם נוטה לפי הגופים: סולתו ושמנו, סולתם ושמנם וכיוצא בזה) מציין את הטוב שבטוב, הטוב והמובחר, החלק המשובח מכול, העידית. מקורו בספר ויקרא, פרק ב': "וְנֶפֶש כִּי-תַקְרִיב קָרְבַּן מִנְחָה לַה' סֹלֶת יִהְיֶה קָרְבָּנוֹ וְיָצַק עָלֶיהָ שֶמֶן וְנָתַן עָלֶיהָ לְבֹנָה. וֶהֱבִיאָהּ אֶל-בְּנֵי אַהֲרֹן הַכֹּהֲנִים וְקָמַץ מִשָּׁם מְלֹא קֻמְצוֹ מִסָּלְתָּהּ וּמִשַּׁמְנָהּ עַל כָּל-לְבֹנָתָהּ וְהִקְטִיר הַכֹּהֵן אֶת-אַזְכָּרָתָהּ הַמִּזְבֵּחָה אִשֵּה רֵיחַ נִיחֹחַ לַה'" גם היפוך סדר הרכיבים מקובל: שַמנה וסוֹלתה. סולת מחיטה קשה (דורום) נקראת סמולינה, ומשמשת לייצור פסטה איכותית. יש המוסיפים סמולינה ללחם. מדיה וקבצים בנושא סולת בוויקישיתוף דייסת סולת, מאתר "טבע הריפוי" שירשור מתכוני סולת, בפורום מתכונים של תפוז אנשים רפרפת סולת - קינוח הודי, מאתר הנטורופתיה הישראלי טישפשטי - עוגת סולת בנוסח ספרדי, מאתר "על השולחן" פשטידת סולת ובשר, ממגזין "דרך האוכל" ליאור אדרי, סוכר, דבש וסולת, באתר ynet, 23 במאי 2002 הערך סולת באתר מכון המקדש סולת, באתר המכון למצוות התלויות בארץ סולת, באתר אנציקלופדיה בריטניקה (באנגלית) עוגת סולת ושקדים / טישפשטי, מאת פסקל פרץ-רובין סולת פירוש: מילים נרדפות, ביטויים ועוד | מילון אבניאון, באתר www.milononline.net מנחות סוף פרק אלו מנחות דף ע"ו וברש"י שם ראו תלמוד בבלי, מסכת פסחים, דף מ'
סרז' דאסו

סרז' דאסו (בצרפתית: 'Serge Dassault;‏ 4 באפריל 1925 – 28 במאי 2018) היה מיליארדר, איש עסקים ופוליטיקאי שמרן ממוצא יהודי. היה יושב ראש ומנכ"ל קבוצת דאסו. לפי פורבס, הונו נאמד בשנת 2016 בכ-15 מיליארד דולר. סרז' דאסו היה בנם של מדליין (לבית מינקס) ומרסל דאסו, ממנו ירש את קבוצת דאסו. שני הוריו היו יהודים שהמירו דתם לנצרות קתולית. בשנת 1929 הקים אביו את תעופת דאסו. במהלך מלחמת העולם השנייה הוא נכלא עם כל משפחתו. אביו נשלח לבוכנוואלד, לאחר שסירב לאפשר שיתוף פעולה של החברה שלו בורדו-אווירונאוטיקה, עם תעשיית התעופה הגרמנית. סרז' למד בתיכון ג'נסון דה סאלי. הוא סיים שני תארים בהנדסה מטעם אקול פוליטקניק (1946) וסופיירו (1951). בשנת 1963 קיבל תואר שני במנהל עסקים מטעם בית הספר הגבוה ללימודי תעשייה וניהול בפריז. לאחר מות אביו בשנת 1986, המשיך סרז' לפתח את החברה, בעזרת המנכ"לים צ'ארלס אדלנן ואריס טרפיאר. הקבוצה שלו היא גם הבעלים של עיתון לה פיגארו. בדצמבר 1998 הוא נידון לשנתיים מאסר על תנאי בשערוריית אגוסטה הבלגית, וקנסו אותו ב-60,000 פרנק בלגי (כ-1,500 אירו). הוא היה חבר באיחוד למפלגה פוליטית של התנועה העממית, כמו גם בנו אוליבייה, המשמש כסגן באספה הלאומית. הוא היה ראש עיריית לשעבר של העיר קורביל-אסונס, פרבר דרום של פריז. בשנת 2005, הוא חנך בעירו מרכז תרבות איסלאמי. בשנת 2004 הוא הפך לסנאטור. הוא היה תומך בולט בעמדות שמרניות בסוגיות כלכליות ותעסוקתיות, וטען כי תקנות המיסים והתעסוקה בצרפת פוגעות ביזמות. בנובמבר 2012 התנגד לתוכנית ממשלת ארו לאפשר נישואים חד-מיניים. דסו התחתן עם ניקול רפאל ב-5 ביולי 1950. נולדו להם ארבעה ילדים: אוליבייה, לורן, תיירי ומארי-הלנה. בנם, אוליבייה, שהיה חבר הפרלמנט הצרפתי, נהרג בהתרסקות מטוס במרץ 2021. ב-28 במאי 2018 הוא נפטר במפתיע במשרדו שבמטה קבוצת דיסלו בפריז מאי ספיקת לב. בן 93 במותו. מדיה וקבצים בנושא סרז' דאסו בוויקישיתוף אתר האינטרנט הרשמי של סרז' דאסו סרז' דאסו, ברשת החברתית אקס (טוויטר) סרז' דאסו, באתר "Find a Grave" (באנגלית) Adams, Henri. "Serge Dassault — pg.19". Forbes. נבדק ב-2017-11-27. Au-Yeung, Angel. "Billionaire French Businessman Serge Dassault Dies At 93". Forbes (באנגלית). נבדק ב-2018-05-29. "HEC Alumni". www.hecalumni.fr. נבדק ב-2018-02-19. "le petit monde de bernard gaudin". gaudin.ber.free.fr. נבדק ב-2016-09-11. familiale. סוכנויות הידיעות, צרפת: פוליטיקאי מיליארדר נהרג בהתרסקות מסוק, באתר ynet, 7 במרץ 2021 Décès de Serge Dassault
כוריסטודרה

כוריסטודרה (שם מדעי: Choristodera) היא סדרת זוחלים ימיים נכחדת, שהמינים המשתייכים אליה חיו בין היורה התיכון עד לתקופת המיוקן שלפני 175 עד 20 מיליון שנה. כמה חוקרים סוברים שהם התקיימו אף מסוף הטריאס. הסדרה הוגדרה בידי אדוארד קופ ב-1884, והמאובנים של המינים המשתייכים אליה התגלו באמריקה הצפונית, אירופה, אסיה, מזרח טימור ובצפון אפריקה, כשמרבית המאובנים מתוארכים במשך הקרטיקון עד האאוקן הקדום, אז הם החלו להיעלם. בני סדרה זו היו קטנים יחסית לזוחלי ים אחרים, כשחלקם עלו על אורך של 3.5 מטרים ואחרים היו יותר קצרים ממטר אחד. במראם הם הזכירו תנינים שטוחים בעלי רגליים דקות וחרטום צר ומחודד. עם זאת מבנה הלסתות ושריון האוסטאודרם שלהם שונה מאוד מהשריון המחוזק של התנינים האמיתיים, כך שהדמיון ביניהם הוא תוצר של אבולוציה מתכנסת. החוקרים נחלקו על שיוכם של בני הסדרה, אך מבנה עצמות הגולגולת מרמז על קירבה לאבות הארכוזאורים, מה שמשייך אותם לקבוצה ארכוזאורומורפה, בה גם הפייטוזאוריים. מינים אלה דמו באורח חייהם אולי לגוויאליים האסייתים וחיו בקרבת ביצות או נהרות רדדים ובהם שלו בעזרת חרטומם בעל עשרות השיניים החרוטיות דגים ויצורי מים קטנים. ככל הנראה הם עלו להטיל ביצים על היבשה. סוג Coeruleodraco סוג Cteniogenys סוג Irenosaurus סוג Khurendukhosaurus סוג Lazarussuchus סוג Pachystropheus? משפחה Monjurosuchidae סוג Monjurosuchus סוג Philydrosaurus משפחה Hyphalosauridae סוג Hyphalosaurus סוג Shokawa תת-סדרה Neochoristodera משפחה Champsosauridae סוג Champsosaurus משפחה Simoedosauridae סוג קוסמודרקו (Kosmodraco) סוג Ikechosaurus סוג Liaoxisaurus סוג Simoedosaurus סוג Tchoiria מדיה וקבצים בנושא כוריסטודרה בוויקישיתוף
פרידריך גולוויצר

פרידריך גולוויצר (בגרמנית Friedrich Gollwitzer;‏ 27 באפריל 1889 – 25 במרץ 1977) היה מפקד בכיר בוורמאכט שפיקד על כוחות במלחמת העולם השנייה. גולוויצר נולד ב-27 באפריל 1889 בבולנהיים שבממלכת בוואריה (אשר הייתה חלק מהקיסרות הגרמנית). ב-1 באוגוסט 1908, הוא התגייס כצוער לצבא הבווארי. הוא סופח לרגימנט הרגלים הבווארי ה-13 ("פרנץ יוזף הראשון, קיסר אוסטריה"), ולאחר שלמד בבית ספר צבאי במינכן הועלה לדרגת לויטננט ב-23 באוקטובר 1910. ב-28 במאי 1913 הוא הועבר לרגימנט ההנדסה המלכותי ה-3. בתחילת 1915 הוא הועבר לרגימנט ההנדסה-מילואים ה-2, ולחם עמו במלחמת העולם הראשונה. ב-1 ביוני של אותה שנה הוא הועלה לדרגת אובר-לויטננט. הוא המשיך להילחם עד סוף המלחמה ביחידות שונות. ב-18 באוגוסט 1918 הוא הועלה לדרגת האופטמן. במהלך המלחמה הוענקו לו מספר עיטורים, ביניהם שתי הדרגות של צלב הברזל. לאחר המלחמה עם פירוקו של הצבא הקיסרי, הוא מונה באופן זמני למפקד גדוד ברגימנט הרגלים ה-48. עם הקמת הרייכסווהר, הוא הצטרף אליו ושרת ביחידות הנדסה שונות. ב-1 במרץ 1930 הוא הועלה לדרגת מיור. ב-1 בפברואר 1932 הוא מונה למפקד גדוד האימונים של רגימנט הרגלים ה-20 (הבווארי) באמברג. ב-1 באפריל 1934 הוא הועלה לדרגת אוברסט-לויטננט. ב-1 באוקטובר של אותה שנה הוא מונה למפקד הגדוד הראשון של הרגימנט הנ"ל, וב-15 באוקטובר 1935 הוא מונה למפקד רגימנט הרגלים ה-41. ב-1 בינואר 1936 הוא הועלה לדרגת אוברסט. ערך מורחב – מלחמת העולם השנייה בתחילת מלחמת העולם השנייה הוא לקח חלק במערכה בפולין. ב-1 באוקטובר 1939 הוא הועלה לדרגת גנרל-מיור. בדצמבר של אותה שנה הוא הועבר לפקד על הדיוויזיה ה-193. בתחילת פברואר 1940 הוא הועבר לפקד על הדיוויזיה ה-88. הוא לחם עם הדיוויזיה במהלך המערכה על צרפת ועל ארצות השפלה, ולאחריה קיבלה הדיוויזיה כולה חופשה. ב-1941 נפגשו חיילי הדיוויזיה מחדש, והוצבו ככח כיבוש בצרפת. ב-1 באוקטובר של אותה שנה הועלה לדרגת גנרל-לויטננט, ולחם עם הדיוויזיה שלו במבצע ברברוסה. ב-25 בינואר 1943 הוענק לו הצלב הגרמני בזהב. ב-8 בפברואר של אותה שנה הוענק לו צלב האבירים של צלב הברזל. ב-10 במרץ הוא הועבר לכוחות המילואים. ב-22 ביוני הוא הוחזר שוב לשירות פעיל, ומונה למפקד הקורפוס ה-53. ב-1 בדצמבר הועלה לדרגת גנרל חיל הרגלים. במהלך מבצע בגרטיון ב-1944, הגן הקורפוס שלו על אזור ויטבסק, אולם כותר בידי הסובייטים וגולוויצר וכל אנשיו נפלו בשבי. גולוויצר שוחרר מהשבי ב-1955, ועבר להתגורר באמברג שבגרמניה המערבית. ב-1964 נפתחה נגדו חקירה בגין פשעי מלחמה בפולין. עם זאת, החקירה נסגרה ללא ראיות. הוא נפטר ב-25 במרץ 1977. מדיה וקבצים בנושא פרידריך גולוויצר בוויקישיתוף פרידריך גולוויצר באתר lexikon-der-wehrmacht (בגרמנית) פרידריך גולוויצר באתר feldgrau (באנגלית) הצבא הבווארי, כמו שאר הצבאות של הנסיכויות והממלכות הגרמניות באותם ימים, היה חלק מצבא הקיסרות הגרמנית, והיה כפוף למטכ"ל הקיסרי. עם זאת, הצבא הבווארי נהנה מזכויות יתר שהיו שמורות רק לצבא הפרוסי, ובין היתר החזיק מטכ"ל עצמאי.
אופל אסקונה B

אופל אסקונה B (בגרמנית: Opel Ascona B) היא מכונית משפחתית, מתוצרת יצרן הרכב הגרמני אופל (בגרמנית: Opel Automobile GmbH), חברת בת של קונצרן הרכב ג'נרל מוטורס, שיוצרה בין השנים 1975–1981 בגרמניה. יוצרו 1,290,407 יחידות. מנוע קדמי. סוג מנוע: מנועי בנזין ומנוע דיזל. סוג הנעה: הנעה אחורית. 5 נוסעים (דגם סדאן). תאוצה בין 0–100 קמ"ש היא 20.5 שניות (דגם 1.2 ליטר המפיק 55 כ"ס). תאוצה בין 0–100 קמ"ש היא 18.5 שניות (דגם 1.2 ליטר המפיק 60 כ"ס). תאוצה בין 0–100 קמ"ש היא 19.0 שניות (דגם 1.3 ליטר המפיק 60 כ"ס). תאוצה בין 0–100 קמ"ש היא 17.0 שניות (דגם 1.3 ליטר המפיק 60 כ"ס). תאוצה בין 0–100 קמ"ש היא 17.0 שניות (דגם 1.6 ליטר המפיק 60 כ"ס). תאוצה בין 0–100 קמ"ש היא 14.0 שניות (דגם 1.6 ליטר המפיק 75 כ"ס). תאוצה בין 0–100 קמ"ש היא 15.0 שניות (דגם 1.9 ליטר המפיק 75 כ"ס). תאוצה בין 0–100 קמ"ש היא 12.0 שניות (דגם 1.9 ליטר המפיק 90 כ"ס). תאוצה בין 0–100 קמ"ש היא 12.0 שניות (דגם 2.0 ליטר המפיק 90 כ"ס). תאוצה בין 0–100 קמ"ש היא 11.5 שניות (דגם 2.0 ליטר המפיק 100 כ"ס). תאוצה בין 0–100 קמ"ש היא 10.5 שניות (דגם 2.0 ליטר המפיק 110 כ"ס). תאוצה בין 0–100 קמ"ש היא 9.8 שניות (דגם 2.0 ליטר המפיק 120 כ"ס). תאוצה בין 0–100 קמ"ש היא 7.7 שניות (דגם 2.4 ליטר המפיק 144 כ"ס). תאוצה בין 0–100 קמ"ש היא 22.0 שניות (דגם 2.0 ליטר מנוע דיזל). "Ascona 1.2 N". "Ascona 1.2 S". "Ascona 1.3 N". "Ascona 1.3 S". "Ascona 1.6 N". "Ascona 1.6 S". "Ascona 1.9 N". "Ascona 1.9 S". "Ascona 2.0 N". "Ascona 2.0 S". "Ascona 2.0 E". "Ascona i2000". "Ascona 400". "Ascona 2.0 D". 4 דלתות - סדאן. 2 דלתות - סדאן. "אופל אסקונה B" "אופל אסקונה B", שנת 1976 "אופל אסקונה B" "אופל אסקונה B" "אופל אסקונה B" "אופל אסקונה B" - מבט לתא הנהג "אופל אסקונה B" "אופל אסקונה B", שנת 1978 אופל אופל קפיטן אופל אדמירל מדיה וקבצים בנושא אופל אסקונה B בוויקישיתוף אופל אסקונה B, סרטון באתר יוטיוב אופל, האתר הבינלאומי "אופל אסקונה B" - מפרט automobile-catalog.com/model/opel/ascona_b "אופל אסקונה B" car.info/en-se/opel/ascona/b "אופל אסקונה B" - תמונות hu.pinterest.com/viktormoricz9 אופל אסקונה 400 opel400club
בית הקברות הצבאי בראש פינה

בית הקברות הצבאי בראש פינה נוסד במהלך מלחמת העצמאות, טמונים בו 163 חללים., שרובם נפלו באותה מלחמה. בית הקברות שוכן על מדרון ההר מתחת לכביש המוביל בין ראש פינה לעיר צפת (כביש 8900). הוא נוסד בחודש יולי 1948, בעקבות הקרבות עם הצבא הסורי בגזרת משמר הירדן במסגרת מבצע ברוש, שבו נפלו 95 חיילי צה"ל. חללי המבצע הובאו לקבורה בראש פינה. אפשר שכך נעשה משום שביישוב שכנה מפקדת המבצע, או משום שהיישובים שהיו קרובים יותר לגזרת הלחימה - מחניים ואיילת השחר - היו נתונים להפגזות סוריות. בשונה מכפי שנעשה ביישובים אחרים במהלך המלחמה לא הוקמה החלקה הצבאית בצמוד לבית הקברות האזרחי של ראש פינה, אלא בחלקה חדשה, נפרדת ומרוחקת ממנו. אפשר שכך היה בשל מספרם הגדול של הנופלים. בהמשך המלחמה הובאו לקבורה בו גם חיילים רבים שנפלו ליד קיבוץ מנרה, במבצע יעל ובאירועים אחרים. לאחר המלחמה הוכרז האתר כבית קברות צבאי. בית הקברות, ששטחו כשני דונמים, שוכן בתוך שטח טרשי ומדורג, הצופה אל נוף עמק החולה ורמת הגולן. חומת האתר שוכנת בצד הכביש ממזרח, ושביל מוביל מהשער בחומה במדרון אל חלקות הקבורה. שטח האתר טובל בעצים ובצמחייה. בבית הקברות חמש חלקות. שלוש החלקות העליונות הן הוותיקות ביותר ושוכנות על גבי מדרגה אחת. בהן נקברו חללי מבצע ברוש. המצבות בהן פונות לצפון ולדרום. שתי החלקות האחרות באתר ממוקמות על גבי מדרגות נמוכות יותר והמצבות בהן פונות למזרח. בגבוהה מהשתיים מצויים קברי חללי הקרבות במנרה. רחבת הטקס בבית הקברות שוכנת בין החלקות העליונות. בבית הקברות קבורים סגן אלוף יואב וספי, שנהרג במלחמת יום הכיפורים ועוטר בעיטור העוז, והאלוף במילואים מאיר דגן. בית הקברות הצבאי בדגניה א' בית הקברות הצבאי בצפת רמי יזרעאל, "לתולדותיהם ולאופיים של בתי הקברות הצבאיים בישראל", אריאל מס' 26 (171–172), אוקטובר 2005, עמ' 83–94. מדיה וקבצים בנושא בית הקברות הצבאי בראש פינה בוויקישיתוף בית הקברות, באתר נזכור את כולם הנתון נכון לחודש מאי 2024. יזרעאלי, עמ' 91, 93-94.
Half Written Story

Half Written Story (בעברית: סיפור חצי כתוב) הוא המיני-אלבום השני של הזמרת האמריקאית היילי סטיינפלד. האלבום יצא לאור ב-8 במאי 2020 על ידי חברת התקליטים ריפבליק רקורדס. מתוך האלבום יצאו שני סינגלים. לאחר צאתו של המיני-אלבום Haiz, פרסמה סטיינפלד כי תקליט אלבום חדש בינואר 2017, תוך כדי צילומי הסרט "פיץ' פרפקט 3". באותה שנה הוציאה סטיינפלד את הסינגלים "Most Girls" ו-"Let Me Go", שנועדו להיות סינגלים, אך לא מתוך האלבום העתידי. במרץ 2018, אישרה סטיינפלד כי העבודה על האלבום קרובה לסיום, וכי היא מתכננת להוציאו בשנת 2018. אולם, האלבום לא יצא כמתוכנן, ובחודש דצמבר שלאחר מכן אישרה סטיינפלד כי לאחר סיום צילומי הסדרה "Dickinson", בינואר 2019, היא "תסיים את מה [שהיא] התחילה". ב-26 במרץ 2020, דווח לבסוף כי סטיינפלד תוציא פרויקט בעל שני חלקים, כשהחלק הראשון צפוי לצאת ב-1 במאי 2020. ב-24 באפריל הודיעה סטיינפלד כי יציאתו של הפרק הראשון בפרויקט נדחתה ל-8 במאי, מכיוון שהיא זקוקה לזמן נוסף על מנת לסיימו. העבודה על החלק הראשון של הפרויקט אכן הסתיימה באותו החודש. ב-27 באפריל הודיעה סטיינפלד שהחלק הראשון של הפרויקט ייקרא "Half Written Story" ובאותו היום נחשפה גם רשימת הרצועות ועטיפת האלבום. מידע על האלבום Half Written Story באתר MusicBrainz מידע על האלבום Half Written Story באתר AllMusic האלבום Half Written Story באתר Last.fm דייב סטיוארט, סטיבן קוזמניוק Half Written Story, Discogs (באנגלית) Pop Shop Podcast: Hailee Steinfeld on 'Pitch Perfect 3,' Her World Tour 'Goal' & More; Plus, Bruno Mars Back on Top, billboard (באנגלית) Hailee Steinfeld’s “Most Girls” Is A Feisty & Empowering Anthem, idolator (באנגלית) Hear Hailee Steinfeld, Florida Georgia Line’s Shimmering New Song ‘Let Me Go’, Rollingstone (באנגלית) Hailee Steinfeld 'wrapping up' her debut album: 'I have ten more things I want to talk about!', aol (באנגלית) Hailee Steinfeld Teases A New Album & Tour Are On The Way For 2019, youtube (באנגלית) Hear Hailee Steinfeld Look for Hope on New Single ‘I Love You’s’, Rollingstone (באנגלית) 🎶 MAY 8TH 🎶‼️, Twitter (באנגלית) Half Written Story out May 8th.Pre-Save now, Twitter (באנגלית) Half Written Story, Umusic (באנגלית)